b'\n_START_ARTICLE_\nBlackwater Elite\n_START_SECTION_\nPBA D-League\n_START_PARAGRAPH_\nAng Blackwater ay isa sa mga unang koponan ng PBA Developmental League (PBA D-League). Nanalo ito ng isang kampiyonato, ang 2013 PBA D-League Foundation Cup. Bago sumali ang Blackwater sa PBA, ang koponan na ito ay sumali rin sa dating Philippine Basketball League, kung saan ay nakilala sila bilang "Blu Detergent" sa Philippine Basketball League (PBL), kilala bilang unang Pilipinong koponan na pinaglaruan ni Asi Taulava.\n_START_SECTION_\nPaglipat sa PBA, pag-aplay ng bagong prangkisa\n_START_PARAGRAPH_\nNoong 10 Abril 2014, ang Ever Bilena Cosmetics, Inc., kasama na rin ang Manila North Tollways Corporation (NLEX Road Warriors) at Columbian Autocar Corporation (Kia Sorento) ay nabigyan ng katuparan ng PBA Board of Governors upang makasali sa liga bilang mga bagong koponan. Ang mga bagong koponan ay lalahok sa isang "dispersal draft" sa Hulyo, na kinabibilangan ng mga manlalaro na hindi pinrotektahan ng sampung koponan ng PBA at mga "free agents". Sila rin ay makakakuha ng pagkakataong makapili sa darating na Pagkalap ng PBA 2014 sa Agosto._NEWLINE_Ang Blackwater at ang NLEX Road Warriors ay ang mga unang prangkisa na nanggaling sa D-Leauge na matagumpay na nakalipat sa PBA.'